পাবনা জেলার নয়টি উপজেলাতে অতি বর্ষণের ফলে বীজতলা পানিতে তলিয়ে যাওয়ায় রোপা আমন আবাদ অনিশ্চিত হয়ে পড়েছে। জেলাতে ৫১ হাজার ৩৮৭ হেক্টর জমি আবাদের জন্য ২ হাজার ৫৬৮ হেক্টর জমিতে বীজতলা নির্মাণের পরিকল্পনা রয়েছে কৃষি বিভাগের। এ আবাদ থেকে প্রায় দেড় লাখটন চাল উৎপাদনের লক্ষ্যমাত্রা ধার্য করা হয়েছে। এরই মধ্যে প্রায় ৫০০ হেক্টর জমিতে বীজতলা নির্মাণের জন্য বীজ ফেলেছে কৃষক। কিন্তু বিরতিহীন বর্ষণের ফলে জেলায় নির্মিত বীজতলা সম্পূর্ণই পানির নীচে চলে গেছে। সেচসহ বিভিন্নভাবে চেষ্টা করেও এ বীজতলা রক্ষা করতে পারছেনা বলে জানিয়েছে কৃষকেরা।